ไทยนิยมคั่นเวลา เดินหน้าเลือกตั้ง
ผ่าเกมอำนาจการเมืองแข็งขืนตัวแปรโรดแม็ป,ปรากฏการณ์ความศักดิ์สิทธิ์ของ เงินแผ่นดิน,ด้านหนึ่งศาลปกครองกลางพิพากษาให้เพิกถอนคำชี้ขาดของคณะอนุญาโตตุลาการที่ให้กรมควบคุมมลพิษชดใช้ค่าเสียหายในโครงการก่อสร้างบ่อบำบัดน้ำเสียคลองด่าน จังหวัดสมุทรปราการ จำนวนกว่า 9 พันล้านบาท ให้กับ 6 บริษัทร่วมค้าเอ็นวีพีเอสเคจี,ทำให้รัฐบาลไม่ต้องเสีย ค่าโง่ เซ่นโครงการโคตรโกง,พร้อมๆกันกับที่ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่งให้ออกหมายจับอดีตนายกฯทักษิณ ชินวัตร หลังไม่ปรากฏตัวที่ศาล ในคดีเปลี่ยนแปลงสัมปทานรัฐเอื้อประโยชน์บริษัท ชินคอร์ปอเรชั่น จำกัด (มหาชน) ส่งผลให้รัฐเสียหายมูลค่ารวมกว่า 6.6 หมื่นล้านบาท,2 คดีใหญ่ๆที่สะท้อนบริบทเมืองไทย,ภาพของการเมืองยุคเก่า กลุ่มทุนซิกแซ็กหาประโยชน์จากโครงการรัฐ เอาเงินจากการโกงงบประมาณหลวงไปทุ่มเลือกตั้งเพื่อเข้าสู่อำนาจไปกอบโกย,วัฏจักรของการคอร์รัปชันที่ไม่จบสิ้น,วงจรอุบาทว์ที่ทำให้ประเทศชาติล้าหลัง,ความเลวร้ายด้านมืดของวิถีการเลือกตั้งเมืองไทยที่เงินยังมีอิทธิพลต่อการได้มาซึ่งคะแนนเสียง,ทำให้ประชาธิปไตยไม่บริสุทธิ์,จุดเริ่มของวิกฤติความขัดแย้งในการแย่งชิงอำนาจการเมืองจนเกือบรัฐล่มสลาย,แต่กระนั้นก็ดี ถึงจุดนี้ก็ยังมีคนโหยหาเลือกตั้ง เพื่อไปเสี่ยงลุ้นน้ำบ่อหน้า ตามสไตล์สังคมไทยขี้เบื่อ พอใกล้กำหนดเวลาครบเทอม 4 ปีรัฐบาล,บรรยากาศก็เร้าให้เกิดการเปลี่ยนแปลง,แรงกดดันผู้นำรัฐบาลอย่าง นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.ต้องประกาศย้ำความชัดเจน พูดซ้ำแล้วซ้ำอีก 4–5 รอบ,ยังยึดตามกรอบโรดแม็ป เลือกตั้งไม่เกินเดือนกุมภาพันธ์ 2562,สอดคล้องกับสถานการณ์ล่าสุด ที่ประชุมสภานิติบัญญัติแห่งชาติ (สนช.) มีมติเห็นชอบร่าง พ.ร.บ.ประกอบรัฐธรรมนูญว่าด้วยการเลือกตั้ง ส.ส. และร่าง พ.ร.บ.ประกอบรัฐธรรมนูญว่าด้วยการได้มาซึ่งสมาชิกวุฒิสภา ตามที่คณะกรรมาธิการวิสามัญพิจารณาร่วม 3 ฝ่าย ปรับปรุงแก้ไข,แนวโน้มล้อตามเงื่อนเวลาที่ผู้นำ คสช.การันตี,เว้นเสียแต่มีการยื่นให้ศาลรัฐธรรมนูญตีความปมกฎหมายลูกขัดต่อแม่บทรัฐธรรมนูญ,อันนั้นก็อาจต้องชะลอไปตามเงื่อนไขข้อกฎหมายที่เปิดช่องทางไว้,แต่ว่ากันตามภาพรวมกระบวนการเดินหน้าเข้าสู่โหมดเลือกตั้งมาถึงจังหวะที่ คสช.เปิดให้จดทะเบียนจัดตั้งพรรคการเมืองใหม่กับคณะกรรมการการเลือกตั้ง เริ่มตั้งแต่วันที่ 1 มีนาคมที่ผ่านมา,กระตุกบรรยากาศการเมืองเริ่มกลับมาคึกคัก,แม้จะยังเป็นพวกพรรคเล็ก พรรคน้อย แห่โหนกระแส แค่สร้างสีสัน เอามันเอาฮาเสียเป็นส่วนใหญ่,ยังไม่มีป้อมค่ายที่น่าจับตาในระดับที่จะสร้างแรงเหวี่ยงทางการเมือง,โดยเฉพาะคิวของพรรคมวลมหาประชาชนฯที่สังคมเฝ้าจับตากระบวนท่าของ ลุงกำนัน นาย,สุเทพ เทือกสุบรรณ ประธานมูลนิธิ กปปส.ที่ออกตัวหนุน ลุงตู่ เบิ้ลเก้าอี้นายกฯ แบบล้อฟรี,แต่เอาเข้าจริงก็ยังยึกๆยักๆ กั๊กการจดทะเบียนพรรค,แกนนำ กปปส.ส่วนใหญ่ ไม่ว่าจะเป็นนายถาวร เสนเนียม นายวิทยา แก้วภราดัย นายอิสสระ สมชัย นายสาทิตย์ วงศ์หนองเตย ฯลฯ ไม่มีใครแสดงตัวแสดงตนออกจากพรรคประชาธิปัตย์ไปร่วมพรรค กปปส.,ไม่กล้าเสี่ยงลงสนามสู้กับเสาไฟฟ้าในปักษ์ใต้,ในสถานการณ์กลับกลายเป็นฝ่ายที่หนุนนายอภิสิทธิ์ เวชชาชีวะ หัวหน้าพรรค ทีมงานสายตรงในคาถาปรมาจารย์ ชวน หลีกภัย ได้ทีออกมาไล่บี้ไล่เค้นคอทีม กปปส.,แสดงอาการขึงขัง ถีบหัวส่งพวกกบฏ,แบบที่นายนิพิฏฐ์ อินทรสมบัติ รองหัวหน้าพรรคภาคใต้ ประกาศเรียกเช็กชื่อสมาชิกที่จะลงสมัครในนามพรรคตั้งแต่หัววัน ขณะที่นายวัชระ เพชรทอง อดีต ส.ส.บัญชีรายชื่อ จอมแสบประจำพรรค ประกาศอาสาลงสมัคร ส.ส.เขตพื้นที่จังหวัดสุราษฎร์ธานี แทนโควตาทีม กปปส.ของนายสุเทพ,โดยสภาพของ ลุงกำนัน พอลงจากเวทีม็อบ ก็หมดราคา ไร้น้ำยา,แต่อีกมุมหนึ่งก็มองกันว่า โคตรเซียนเก๋าเกมระดับ เทพเทือก มีแผนแสบลึกกว่า,ดึงจังหวะรอเป็น งูเห่า ตอนโหวตนายกรัฐมนตรี หรืออาจถึงขั้นแฝงเป็นไส้ศึกรอจังหวะรวมพลังยึดอำนาจหัวหน้าพรรคจากนายอภิสิทธิ์ตอนหลังเลือกตั้ง,ศึกในประชาธิปัตย์ต้องระแวงระวัง หอกข้างแคร่ ไม่เป็นสุขแน่,ขณะที่สถานการณ์อีกขั้วอำนาจหนึ่งก็ส่อล่อกันนัวไม่แพ้กัน กับศึกชิง นอมินี นายใหญ่ในพรรคเพื่อไทยที่เริ่มแรงขึ้นตามสัญญาณความชัดเจนของกำหนดเวลาเลือกตั้ง,จับทางจากแรงกระฉอกออกมาภายนอก ตามกระแสที่มีการปล่อยชื่อ เฮียเพ้ง นายพงษ์ศักดิ์ รักตพงศ์ไพศาล แกนนำสายตรงดูไบ มาเป็นคนถือธงนำทัพ สลับฉากแทนตัวเต็งอย่าง เจ๊หน่อย คุณหญิงสุดารัตน์ เกยุราพันธุ์ เจ้าแม่เมืองกรุง ที่โดนแรงต้านจากสารพัดกลุ่มก๊วนในพรรค,หักเหลี่ยม เตะสกัดกันเองในหมู่ ตัวหลอก ที่ถูกปล่อยออกมาล่อเป้า ล่อบาทา,แต่คำตอบสุดท้าย ตัวเต็งก็ยังอยู่ที่ชื่อของ สมชาย วงศ์สวัสดิ์ น้องเขย นายใหญ่,ตามสไตล์ ทักษิณ ไม่ไว้ใจใครมากกว่าคนในแวดวงตระกูลชิน,โดยรูปการณ์ประชาธิปัตย์กับเพื่อไทยต้องเจอโจทย์ยากในการจัดการเกมอำนาจภายในพรรค เพื่อไปสู่ยุทธศาสตร์หลังเลือกตั้ง,เพื่อไทยต้องสู้กับการสกัดจากฝ่ายคุมเกมอำนาจที่ไม่มีวันเปิดทางให้ ทักษิณ กลับมาพลิกขั้วอำนาจรัฐไปอยู่ในกำมือ จะลุยสู้แบบทัพหลวง หรือรบแบบจรยุทธ์ แตกเป็นค่ายเล็ก ค่ายน้อย,ทักษิณ คิดหนัก ไม่ง่ายเหมือนรอบที่ผ่านๆมา,ในสถานการณ์ที่ตรงกันข้ามกับฝั่งประชาธิปัตย์ที่ทำเรื่องง่ายให้เป็นเรื่องยาก จากเงื่อนไขสถานการณ์แค่เทแต้มหนุน ลุงตู่ เป็นนายกรัฐมนตรี ก็เป็นแกนหลักพรรคร่วมรัฐบาลแน่ๆ,แต่ก็เป็นนายอภิสิทธิ์ที่ไม่ยอมหลบง่ายๆ โดยมีเจ้าหลักการอย่างนายชวนถือหาง,นั่นก็เลยทำให้เกิดภาวะ กลวง ทั้งในประชาธิปัตย์เอง และขั้วอำนาจฝ่ายต้านทักษิณ,ถึงจุดนี้ดูจะมีแค่พรรคขนาดกลางและค่ายขนาดเล็กที่ถือไพ่ในมือสบายๆ,ตามกระแสวงใน พรรคชาติไทยพัฒนายุคของทายาทอดีตนายกฯบรรหาร ศิลปอาชา ผู้ล่วงลับ ที่แตะมือกับค่ายพลังชล ภายใต้การนำของนายสนธยา คุณปลื้ม รวมไปถึงพรรคภูมิใจไทยที่นายอนุทิน ชาญวีรกูล หัวหน้าพรรค เดินสายเชื่อมกับทุกขั้ว,พรรคเอสเอ็มอีจองพื้นที่ในรัฐบาลหลังเลือกตั้งชัวร์ๆ,และนั่นก็ล้อไปกับการเดินหมากของรัฐบาล ที่เดินสายจัดประชุม ครม.สัญจร ในพื้นที่ภาคกลางสุพรรณบุรี พระนครศรีอยุธยา ต่อด้วยภาคตะวันออก ระยอง จันทบุรี ชลบุรี ล่าสุดที่จังหวัดภาคกลางตอนล่าง เพชรบุรี สมุทรสาคร สมุทรสงคราม ประจวบคีรีขันธ์ โปรแกรมต่อไปคือจังหวัดนครสวรรค์ อุทัยธานี,ล้วนแต่เป็นพื้นที่เลือกตั้งที่ไม่ล็อกตายตัว ไม่เหมือนภาคอีสาน ภาคเหนือ ที่เป็นฐานของพรรคเพื่อไทย ภาคใต้ถิ่นตีกินของประชาธิปัตย์,ประกอบกับภาพเชิงยุทธศาสตร์ที่รัฐบาล ลุงตู่ เดินหน้าโครงการ ไทยนิยมยั่งยืน ปูพรมทั่วประเทศ สางปมปัญหาเศรษฐกิจ การเมือง ความมั่นคง,อีกด้านหนึ่งก็ตีธงเดินหน้าสารพัดเมกะโปรเจกต์ในการพัฒนาพื้นที่ภาคกลาง ฝั่งตะวันออก ฝั่งตะวันตก โครงการอีอีซี รถไฟความเร็วสูงเชื่อม 3 สนามบิน ดอนเมือง สุวรรณภูมิ อู่ตะเภา ต่อเนื่องกับ ไทยแลนด์ริเวียร่า การพัฒนาสถานที่ท่องเที่ยวชายฝั่งทะเลจากจังหวัดสมุทรสาคร เพชรบุรี ประจวบคีรีขันธ์ ล้อไปกับรถไฟความเร็วสูงกรุงเทพฯ-หัวหิน,ปั่นเนื้องาน โชว์ฟอร์มบริหาร พร้อมๆกับตีกินคะแนนทางการเมืองไปในที,ณ จุดนี้ คือสถานการณ์ที่ยกระดับความมั่นใจให้ นายกฯลุงตู่ ประกาศย้ำแล้วย้ำอีก 3–4 รอบ การันตีกำหนดเลือกตั้ง ล็อกปฏิทินกันชัดๆ ไม่เกินกุมภาพันธ์ 2562,ไม่กลัว ปฏิวัติเสียของ เหมือนห้วงแรกๆ,ในเมื่อทุกอย่างล้อตามเงื่อนไขที่มีการกำหนดผัง ต่อท่ออำนาจไว้ชัดเจนในบทเฉพาะกาลรัฐธรรมนูญที่เปิดทางให้ คสช.คุมเกมอำนาจช่วงเปลี่ยนผ่านอีกอย่างน้อยเป็นเวลา 5 ปี,โดยเงื่อนสถานการณ์ก็เหลือแค่รอให้พรรค การเมืองไม่แข็งขืน ยอมให้ ไทยนิยม คั่นเวลา,ไฟเขียวเข้าคูหาเลือกตั้งตามปฏิทิน.,ทีมการเมือง
ปรากฏการณ์ความศักดิ์สิทธิ์ของ เงินแผ่นดิน ด้านหนึ่งศาลปกครองกลางพิพากษาให้เพิกถอนคำชี้ขาดของคณะอนุญาโตตุลาการที่ให้กรมควบคุมมลพิษชดใช้ค่าเสียหายในโครงการก่อสร้างบ่อบำบัดน้ำเสียคลองด่าน
บ่อบำบัดน้ำเสียคลองด่าน,ออกหมายจับทักษิณ,คอร์รัปชัน,เลือกตั้ง,วิเคราะห์การเมือง,ข่าวทั่วไป